cyanic-selkie/wikianc huggingface dataset:
রবিন হুড (১৯৯১-এর ব্রিটিশ চলচ্চিত্র)
রবিন হুড ১৯৯১ সালে মুক্তি পাওয়া ব্রিটিশ অ্যাডভেঞ্চার চলচ্চিত্র। এটি পরিচালনা করেন জন আরভিন এবং প্রযোজনা করেন জন ম্যাকটিয়েরন্যান। এটির শ্রেষ্ঠাংশে অভিনয় করেন প্যাট্রিক বার্জিন, উমা থারম্যান, জেরন ক্রেব এবং এডওয়ার্ড ফক্স। এটি ১৯৯১ সালে একত্রে অস্ট্রেলিয়া, নিউজিল্যান্ড, জাপান এবং ইউরোপের বিভিন্ন দেশে মুক্তি পায়।
কুশীলব
* প্যাট্রিক বার্জিন - রবিন হুড চরিত্রে
জুবিলি হিলস
জুবিলি হিলস হায়দ্রাবাদের পশ্চিম দিকে অবস্থিত একটি অভিজাত শহরতলি। জুবিলি হিলস ভারতের একটি অন্যতম ব্যয়বহুল বাণিজ্যিক ও আবাসিক এলাকা যেখানে এক গজ জমির দাম প্রায় ২,০০,০০০ টাকা অবধি উঠতে পারে। ২০০৫ সালে একটি ৬ একর জমি প্রায় ৩৩,৪০,০০০ টাকায় বিক্রয় করা হয়। মহানগরীর তথ্য প্রযুক্তি কেন্দ্র হাইটেক্ সিটি ও অভিজাত আবাসিক এলাকা বাঞ্জারা হিলসের মাঝামাঝি জায়গায় অবস্থিত জুবিলি হিলস।
দিঘাপতিয়া ইউনিয়ন
দিঘাপতিয়া ইউনিয়ন বাংলাদেশের রাজশাহী বিভাগের নাটোর জেলার নাটোর সদর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৬৩.৩৬।
জুবিলি হিলস
ইতিহাস
জুবিলি হিলস নির্মাণের কল্পনা ১৯৬৩ সালে করা হয়। ১৯৬৭ সালে পদ্ম শ্রী বিজয়ী আইএএস আধিকারিক ছাল্লাগাল্লা নরসিমহনকে জুবিলি হিলসের "প্রেসিডেন্ট" রূপে কার্যকরীভাবে জায়গাটির উন্নতির দায় দায়িত্ব দেওয়া হয়। মাদ্রাজ শহরে এমন বহু পাড়ার পরিকল্পনা ও আদতে বাস্তবায়ন করার অভিজ্ঞতা থাকার দরুন নরসিমহনকে এই কাজটির জন্য সঠিক ব্যক্তি হিসেবে বিবেচনা করা হয়। জুবিলি হিলস একটি পাহাড়ি এলাকা, ৮০-র দশকের পূর্বে কোনোই উন্নয়নমূলক কাজ ঐ এলাকায় হয়নি। ছাল্লাগাল্লা নরসিমহনের পরিবার জুবিলি হিলসে প্রথম বাড়ি বানিয়ে সে বাড়িতে স্থানপরিবর্তন করে থাকতে শুরু করেন ও এইভাবে তারা জুবিলি হিলসের প্রথম বাসিন্দা হয়ে যান। তবে ১৯৮০ সালের মধ্যেই জুবিলি হিলসে ৩৫০টি ঘর-বাড়ির নির্মাণ হওয়াতে অঞ্চলটির পূর্ণাঙ্গ উন্নয়নের সূত্রপাত ঘটে।
দিঘাপতিয়া ইউনিয়ন
ভৌগোলিক অবস্থান ও আয়তন
নাটোর সদর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৮২২৫ একর বা ৩৩.২৯ বর্গকিলোমিটার। এর উত্তরে নলডাঙা উপজেলার পিপরুল ইউনিয়ন, পূর্বে সিংড়া উপজেলা, দক্ষিণে হালসা ও বড় হরিশপুর ইউনিয়ন, পশ্চিমে নাটোর পৌরসভা ও ছাতনী ইউনিয়ন অবস্থিত।
প্রশাসনিক এলাকা
দিঘাপাতিয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
জুবিলি হিলস
বাণিজ্যিক এলাকা
তেলুগু চলচ্চিত্র ইন্ডাস্ট্রির কেন্দ্রবিন্দু হলো জুবিলি হিলস। জুবিলি হিলসের একটি এলাকা ফিল্ম নগরে রামানাইডু ষ্টুডিওজ, পদ্মালয়া ষ্টুডিওজ, অন্নপূর্ণা ষ্টুডিওজ ইত্যাদি বহু জনপ্রিয় চলচ্চিত্র ষ্টুডিও অবস্থিত। বেশিরভাগ তেলুগু সিনেমার অভিনেতা, অভিনেত্রীদেরও ফিল্ম নাগারেই বসবাস। শুধু চলচ্চিত্রই নয়, রাজনৈতিক তাৎপর্যও বিশাল এই এলাকাটির। তেলেঙ্গানা রাজ্যের শাসক দল তেলেঙ্গানা রাষ্ট্র সমিতির প্রধান কার্যালয় জুবিলি হিলসেই অবস্থিত তথা রাজ্যের মুখ্যমন্ত্রী শ্রী চন্দ্রশেখর রাও জুবিলি হিলস অঞ্চলেই বাস করেন। রাজ্য বিভাজনের পূর্বে অন্ধ্র প্রদেশের মুখ্যমন্ত্রী, শ্রী চন্দ্রবাবু নাইডুও সপরিবারে এখানেই থাকতেন।
দিঘাপতিয়া ইউনিয়ন
জনসংখ্যা
২০১১ সালের আদমশুমারি অনুযায়ী দিঘাপাতিয়া ইউনিয়নের মোট জনসংখ্যা ছিল ৩৫৪৭৯ জন, যারা ৮৭১৩ টি পরিবারে বসবাস করে, যার মধ্যে পুরুষ হল ১৭৮৯০ জন এবং নারী হল ১৭৫৮৯ জন।
জুবিলি হিলস
দেবস্থান
সীতা রামস্বামী মন্দির, জগন্নাথ মন্দির ও পেদ্দাম্মা মন্দির জুবিলি হিলস এলাকায় সবচেয়ে প্রখ্যাত।
আমোদপ্রমোদ
পথিকরা লোটাস পন্ড ও কাসু ব্রহ্মানন্দ রেড্ডি জাতীয় উদ্যানটিকে (বা সংক্ষেপে কেবিআর পার্ক) জগিং ও পায়চারি করার জন্য নিয়মিত ব্যবহার করে থাকেন। আমোদপ্রমোদের জন্য জুবিলি হিলস এলাকায় রয়েছে ফিল্ম নগর ক্লাব, হায়দ্রাবাদ জিমখানা ও জুবিলি হিলস আন্তর্জাতিক ক্লাব।
দিঘাপতিয়া ইউনিয়ন
শিক্ষা ও সংস্কৃতি
দিঘাপাতিয়া ইউনিয়নের গড় সাক্ষরতা হার ৪৭.৯%। তার মধ্যে নারী শিক্ষার হার ৪৫.০% এবং পুরুষ শিক্ষার হার ৫০.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
জুবিলি হিলস
পরিবহণ ব্যবস্থা
জুবিলি হিলস টিএসআরটিসি-র বাসগুলি দ্বারা শহরের প্রায় অধিকাংশ প্রান্তগুলির সাথে ভালোভাবে সংযুক্ত। নিকটতম এমএমটিএস ট্রেন স্টেশনটি হলো হাই টেক্ সিটি স্টেশন। হায়দ্রাবাদ মেট্রোর নীল-লাইন জুবিলি হিলসকে মেট্রো ব্যবস্থায় সংযোগ করেছে। অদূর ভবিষ্যতে রোড নং ৩৬ ও ৩৭ এর পেছনদিকে অত্যাধুনিক ফ্লাই-ওভার নির্মাণের কাজও আরম্ভ হতে চলেছে, এতে ট্রাফিক সমস্যার সমাধান হবার সাথেসাথেই জুবিলি হিলসকে একটি পরিবহন কেন্দ্রবিন্দু হিসেবে গড়ে উঠতে সাহায্য করবে।
লোটাস পন্ড
জুবিলি হিলসের একটি উল্লাস ও আরাম করার স্থান হলো লোটাস পন্ড। এটি একটি বড়ো আকারের পুকুর যা বেশ খানিকটা জায়গা জুড়ে অবস্থিত।
দিঘাপতিয়া ইউনিয়ন
বহিঃসংযোগ
দিঘাপাতিয়া ইউনিয়ন — বাংলাদেশ জাতীয় তথ্য বাতায়ন
কামাল হোসেন (সচিব)
কামাল হোসেন বাংলাদেশ সিভিল সার্ভিসের একজন কর্মকর্তা যিনি বর্তমানে তিনি শিক্ষা মন্ত্রণালয়ের কারিগরি ও মাদ্রাসা শিক্ষা বিভাগে সিনিয়র সচিব হিসেবে দায়িত্ব পালন করছেন। ইতিপূর্বে তিনি মন্ত্রিপরিষদ বিভাগে সচিব (সমন্বয় ও সংস্কার) ছিলেন।
প্রাথমিক জীবন
কামাল ঢাকা বিশ্ববিদ্যালয়ের বায়োকেমিস্ট্রি বিভাগ থেকে স্নাতক (সম্মান) ও স্নাতকোত্তর ডিগ্রি লাভ করেন। তিনি অস্ট্রেলিয়ার ফ্লিন্ডার বিশ্ববিদ্যালয় থেকে লোক প্রশাসন এবং বাংলাদেশ ইনস্টিটিউট অব গভর্নেন্স অ্যান্ড ম্যানেজমেন্ট থেকে ইন্টারন্যাশনাল ইকোনমিক রিলেশনস বিষয়ে স্নাতকোত্তর ডিগ্রি অর্জন করেন।
কর্মজীবন
কামাল হোসেন বিসিএস প্রশাসন ক্যাডারের ৯ম ব্যাচের একজন কর্মকর্তা হিসেবে ১৯৯১ সালে সরকারি চাকরিতে যোগদান করেন। তিনি মাঠ পর্যায়ে বিভিন্ন দায়িত্ব পালন করেছেন। তিনি প্রাথমিক শিক্ষা অধিদপ্তরের উপপরিচালক, সরকারি কর্ম কমিশন সচিবালয়ের পরিচালক, স্কিলস ডেভলপমেন্ট প্রকল্পের অতিরিক্ত প্রকল্প পরিচালক এবং বাণিজ্য মন্ত্রণালয়ের ডব্লিউটিও সেলের মহাপরিচালকসহ বিভিন্ন দায়িত্ব পালন করেছেন। এছাড়া তিনি মন্ত্রিপরিষদ বিভাগে সচিব (সমন্বয় ও সংস্কার), শিক্ষা মন্ত্রণালয়ের কারিগরি ও মাদ্রাসা শিক্ষা বিভাগের সচিব ও সিনিয়র সচিব হিসেবে দায়িত্ব পালন করেন।
দিল সে দিল তাক
দিল সে দিল তাক (অনুবাদ: হৃদয় হতে হৃদয়ে) হচ্ছে একটি ভারতীয় হিন্দি- ভাষার টেলিভিশন নাটক, যা কালারসে প্রচারিত হয়েছিল। এই নাটকটি ২০০১ সালের বলিউড চলচ্চিত্র চোরি চোরি চুপকে চুপকের আদলে নির্মিত।
সারাংশ
এই নাটকের গল্পটির প্রথম দিকে পার্থ (সিদ্ধার্থ শুক্লা) এবং তাঁর স্ত্রী সুরভী (রাশমি দেসাই) হচ্ছে বরোদার এক সুখী বিবাহিত দম্পতির জীবনকে কেন্দ্র করে গড়ে উঠে, যাদের জীবনে এক নতুন মোড় আসে যখন তারা যুবতী মেয়ে টেনির (জেসমিন ভাসিন) সাথে দেখা হয়; পরবর্তীতে যিনি তাদের সন্তানের সারোগেট মা হয়। পরবর্তীতে এই নাটকে কাহিনী একটি ত্রিভুজ প্রেমের মাধ্যমে বছরের পর বছর অগ্রসর হয়।
জনপ্রিয়তা এবং টিআরপি
এই নাটকটি সিদ্ধার্থ শুক্লা এবং রাশমি দেসাই পর্দায় অসাধারণ প্রেমের কাহিনির কারণে প্রথম দিকে অধিক জনপ্রিয়তা অর্জন করেছিল। উভয় অভিনয়শিল্পী এই অনুষ্ঠানটি ছাড়ার পরে এই নাটকটির টার্গেট রেটিং পয়েন্টস (টিআরপি) হ্রাস পেয়েছিল এবং পরিশেষে ২০১৮ সালের ১লা জুন তারিখে সমাপ্ত হয়েছিল। ২০১৮ সালের ৪ঠা জুন তারিখে, কালারসে প্রচারিত নাটক সিলসিলা বাদালতে রিশতোঁ কা দ্বারা প্রতিস্থাপিত হয়েছিল।
অভিযোজন
এই নাটকটি তামিল ভাষায় "এন্নারুগিল নী ইরুন্ধাল" (অনুবাদ: যদি তুমি আমার সাথে থাক); যা পলিমার টিভিতে প্রচারিত হয়েছে। ২০১৭ সালের আগস্ট মাস হতে, এই নাটকটি একই শিরোনাম নিয়ে পাকিস্তানি চ্যানেল ফিলাজাজিয়ায় সম্প্রচারিত হচ্ছে।
এই নাটকটি ইন্দোনেশিয় ভাষায় "দিল সে দিল তাক" নামে অনুবাদ করা হয়েছিল এবং এটি ২০১৮ সালের ১২ই মার্চ হতে ১৬ই মে পর্যন্ত এএনটিভিতে প্রচারিত হয়েছে।
ইনামুল হক (বিজ্ঞানী)
ইনামুল হক (অসমীয়া: ইনামুল হক) (১ মার্চ ১৯৪০ - ২ ফেব্রুয়ারি ২০১৪) রসায়নবিজ্ঞানের একজন প্রখ্যাত ভারতীয় বংশোদ্ভূত প্রভাষক ছিলেন। তিনি একজন দুর্দান্ত দূরদর্শী এবং অসমের কেমিস্ট্রি সম্পর্কিত একজন নিবেদিত শিক্ষক ছিলেন। ২০১৪ সালের ২ ফেব্রুয়ারি তিনি মারা যান।
প্রথম জীবন
ইনামুল হকের জন্ম সিভাসাগর, আসাম, ভারত এর মুরবাজারের একটি ছোট্ট গ্রামে।
সল্ট ব্রুক একাডেমিতে জীবন
অবসর গ্রহণের পরে তিনি সল্ট ব্রুক একাডেমি আসামের ডিব্রুগড়কে রেক্টর হিসাবে যোগদান করেন। তরুণ শিক্ষার্থীদের ভবিষ্যত গড়তে শেখাতে তিনি তাঁর অবসর জীবন উৎসর্গ করেছিলেন।  তিনি সল্ট ব্রুক একাডেমির প্রতিটি শিক্ষার্থীর অনুপ্রেরণার উৎস ছিলেন।  তিনি সেখানে রসায়ন শিখিয়েছিলেন।
মৃত্যু
সল্ট ব্রুক একাডেমিতে একজন রেক্টর হিসাবে থাকাকালীন তিনি ক্যান্সার এর শরণাপন্ন হন। ২ ফেব্রুয়ারি, ২০১৪ এ তিনি তার শেষ নিঃশ্বাস ত্যাগ করেছিলেন।
নাজমুস সাকিব
নাজমুস সাকিব আন্তর্জাতিক কোরআন প্রতিযোগিতায় বিজয়ী বাংলাদেশি কুরআন মুখস্তকারী। তিনি ২০১৩ সালে সর্বোচ্চ সুন্দর কোরআন তেলাওয়াতকারী হিসেবে দুবাইতে আন্তর্জাতিক কুরআন প্রতিযোগিতায় পবিত্র কোরআন পদক প্রাপ্ত হাফেজ।
প্রারম্ভিক জীবন
নাজমুস সাকিব ২৯ মার্চ ২০০১ সালে ময়মনসিংহ জেলার ফুলবাড়িয়া উপজেলার ইচাইল গ্রামে জন্মগ্রহণ করেন। তিনি মাত্র ২ বছরে পবিত্র কুরআনের ৩০ পারা মুখস্থ করতে সক্ষম হন এবং ১৭ বছর বয়সে  আন্তর্জাতিক স্বীকৃতি পান।
শিক্ষা ও কর্মজীবন
নাজমুস সাকিব ঢাকায় তাহফিজুল কুরআন আস-সুন্নাহ মাদরাসায় অধ্যায়নরত আছেন। নাজমুস সাকিব ২০১৫ ও ২০১৬ সালে লন্ডনের ওয়াটার লিলিতে খতমে তারাবির ইমামতি করেন।
পুরস্কার ও সম্মাননা
নাজমুস সাকিব ২০১২ সালে ভারতের ব্যাঙ্গালোরে অনুষ্ঠিত কেরাত প্রতিযোগিতায় এশিয়া মহাদেশের ২৭টি দেশের কুরআন মুখস্তকারীদের প্রতিযোগিতায়  প্রথম স্থান। ২০১৩ সালে দুবাই আন্তর্জাতিক কেরাত প্রতিযোগিতায় ৮৬টি দেশের প্রতিযোগীকে পেছনে ফেলে প্রথম স্থান। একই বছর বাংলাদেশের বেসরকারি টেলিভিশন এনটিভিতে প্রচারিত ‘পিএইচপি-কোরআনের আলো প্রতিভার সন্ধানে’ হিফজুল কোরআন প্রতিযোগিতায় প্রথম স্থান । ২০১৪ সালে পবিত্র মক্কায় অনুষ্ঠিত আন্তর্জাতিক কেরাত প্রতিযোগিতায় ৭৩ দেশের মধ্যে প্রথম স্থান। এ বছরই ওমানের রাজধানী মাসকাটে অনুষ্ঠিত আন্তর্জাতিক কেরাত প্রতিযোগিতায় প্রথম স্থান । ২০১৫ সালে সুদানের রাজধানী খার্তুমে অনুষ্ঠিত আফ্রিকা মহাদেশ কেরাত প্রতিযোগিতায় ৬৫টি দেশের মধ্যে প্রথম স্থান অর্জন করে। একই বছর কাতারে অনুষ্ঠিত ১৮ দেশের মধ্যে প্রথম স্থান অর্জন করে। ২০১৬ সালে মালয়েশিয়া আন্তর্জাতিক কেরাত প্রতিযোগিতায় প্রথম স্থান অর্জন করে।
মুহাম্মদ তরিকুল ইসলাম
মুহাম্মদ তরিকুল ইসলাম একজন বাংলাদেশি কুরআনের হাফেজ। তিনি ২০১৭ সালে দুবাই আন্তর্জাতিক কুরআন প্রতিযোগিতার ২১ তম আসরে কুরআন তিলাওয়াতে প্রথম স্থান অর্জন করেন। এই প্রতিযোগিতায় বিশ্বের ১০৩টি দেশের প্রতিযোগীরা অংশগ্রহণ করে। এছাড়াও তিনি এই আয়োজনের 'সুরেলা কণ্ঠ’ ক্যাটাগরিতেও চতুর্থ হয়েছেন। সব মিলিয়ে তিনি আড়াই লাখ দিরহাম (প্রায় ৫৬ লাখ টাকা) অর্থমূল্যের পুরস্কার পেয়েছেন।
জীবনী
তরিকুল ইসলাম ২০০৪ সালে কুমিল্লা জেলার দাউদকান্দি উপজেলার মালিগাঁও গ্রামে জন্মগ্রহন করে। তার পিতার নাম মো. আবু বকর সিদ্দিক, তিনি একজন অবসরপ্রাপ্ত হাইস্কুল শিক্ষক, বর্তমানে ঢাকায় একটি মসজিদে ইমামতি করেন। তার মা একজন গৃহিণী, তার গ্রাম মালিগাঁও-তে পরিবারের সাথেই অবস্থান করেন। তরিকুল তার সাত ভাই বোনের মধ্যে তরিকুল পঞ্চম সন্তান। তিনি ঢাকার যাত্রাবাড়ীতে অবস্থিত মারকাজুত তাহফিল ইন্টারন্যাশনাল মাদরাসায় পড়াশোনা করেন। এই মাদ্রাসায় তিনি হাফেজ নেছার আহমদ আন নাছিরী র নিকট কুরআন তিলাওয়াত শিখছেন। এর পাশাপাশি তিনি আলিয়া মাদ্রাসায়ও পড়াশোনা করছেন।
পুরস্কার
বাংলাদেশের অভ্যন্তরীণ জাতীয় পর্যায়ের কুরআন তিলাওয়াত প্রতিযোগিতায় নির্বাচিত হয়ে তিনি কুরআন তিলাওয়াতের আন্তর্জাতিক আসরে অংশগ্রহণ করেছে। তার প্রাপ্ত পুরস্কারসমূহ:
শকুন্তলা নায়ার
শকুন্তলা নায়ার (জন্ম: ১৯২৬) একজন ভারতীয় রাজনীতিবিদ যিনি লোকসভার সদস্য ছিলেন। তিনি জনসংঘের প্রার্থী হয়ে উত্তর প্রদেশের কায়সারগঞ্জ (লোকসভা কেন্দ্র) থেকে লোকসভায় নির্বাচিত হয়েছিলেন। তিনি ১৯২৬ সালে দেরাদুনে জন্মগ্রহণ করেছিলেন এবং উইনবার্গ গার্লস হাই স্কুল, মুসুরিতে পড়াশোনা করেছেন। ১৯৪৬ সালে তিনি সিভিল কর্মচারী কে কে নায়ারের সাথে বিবাহবন্ধনে আবদ্ধ হন। তিনি ১৯৬২ থেকে ১৯৬৭ সাল পর্যন্ত উত্তর প্রদেশ বিধানসভার সদস্য ছিলেন। তিনি তিনবার ১৯৫২ সালে হিন্দু মহাসভার সদস্য হিসাবে এবং ১৯৬৭ এবং ১৯৭১ সালে কায়সারগঞ্জ থেকে ভারতীয় জনসঙ্ঘের সদস্য হিসাবে লোকসভায় নির্বাচিত হয়েছিলেন।
২০২১–২২ বেলজিয়াম নারী ক্রিকেট দলের অস্ট্রিয়া সফর
বেলজিয়াম নারী ক্রিকেট দল ২০২১ সালের সেপ্টেম্বর মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য অস্ট্রিয়া সফর করে। ম্যাচগুলো নিম্ন অস্ট্রিয়ার জিবার্ন এলাকার জিবার্ন ক্রিকেট মাঠে অনুষ্ঠিত হয়। এ সিরিজের ম্যাচগুলো ছিল বেলজিয়াম দলের খেলা প্রথম আনুষ্ঠানিক টি২০আই ম্যাচ। সিরিজে অস্ট্রিয়া দল ৩–০ ব্যবধানে জয়ী হয়।
সোনু নিগম
প্রাথমিক জীবন
নিগম ফরিদাবাদ শহরে এক কায়স্থ পরিবারে জন্ম গ্রহণ করেছিলেন। তিনি তার পিতা আগাম কুমার নিগমের সঙ্গে মহম্মদ রফির "ক্যা হুয়া তেরে ওয়াদা, ও কসম ও ইরাদা" গানটি দিয়ে মাত্র চার বছর বয়সে স্টেজে গান গান গাওয়া শুরু করেছিলেন। তারপর থেকে সোনু তার পিতার সঙ্গে বিভিন্ন অনুষ্ঠানে গান গাওয়া শুরু করেন। তিনি তার পিতার সাথে উনিশ বছর বয়সে বলিউডে গান গাওয়ার জন্য মুম্বই শহরে চলে আসেন। তিনি বিখ্যাত ক্লাসিক্যাল শিল্পী ওস্তাদ গোলাম মোস্তফা খান এর কাছে সঙ্গীতের তালিম নিয়েছিলেন।
পপ অ্যালবাম এবং কনসার্ট
সোনুর মুক্তিপ্রাপ্ত পপ অ্যালবাম গুলি হল হিন্দী, ওড়িয়া, পাঞ্জাবী এবং কন্নড় ভাষায়। তার সম্প্রতি মুক্তিপ্রাপ্ত হিন্দী গানের সংকলন "ক্ল্যাসিক্যাল মাইল্ড" একটি সেমি ক্লাসিক্যাল এ্যালবাম" তিনি কয়েকটি হিন্দু এবং ইসলামিক ভক্তিমূলক এ্যালবামেও কাজ করেছেন। তিনি গৌতম বুদ্ধের শিক্ষার ওপর বুদ্ধা হি বুদ্ধা হ্যায় (পার্ট ১ ও ২) এ্যালবাম এবং ভীমরাও রামজি আম্বেডকরের ওপর মারাঠি ভাষায় জিওয়ালা জিয়াচ দান (পার্ট ১ ও ২) নামক অ্যালবামেও গান করেন। এছাড়াও ২০০৭ সালে মহম্মদ রফির স্মরণে কাল আজ অউর কাল নামক একশটি গানের এ্যালবামেও তিনি কাজ করেন। ২০০৮ সালের ক্ল্যাসিক্যাল মাইল্ড এ্যালবামটি মুক্তির পরে তিনি পাঞ্জাবি রিলিজ নামক একটি একক পাঞ্জাবি গান এবং রফি রিসারাক্টেড নামক অ্যালবামে গান করেন।
নিগম তার ফেসবুক ফ্যানদের সঙ্গে জ্যাকসনের প্রতি শ্রদ্ধা নিবেদন করে একটি গানে কন্ঠ দেন যা "দ্য বিট অব আয়ার হার্টস'' নামক বিশ্বের ১৮টি গানের সংকলনে স্থান পায়। নিগম ব্রিটনি স্পিয়ার্সের সাথে "আই ওয়ানা গো" গানটিতেও কাজ করেন।
তার সঙ্গীত জীবনে তিনি মার্কিন যুক্তরাষ্ট্র, কানাডা, ইংল্যান্ড, ফ্রান্স, জার্মানি, বেলজিয়াম, নেদারল্যান্ডস, স্পেন, অস্ট্রেলিয়া, নিউজিল্যান্ড, পাকিস্তান, নেপাল, বাংলাদেশ, রাশিয়া, আফগানিস্তান, সংযুক্ত আরব আমিরাত, কুয়েত, সৌদি আরব, থাইল্যান্ড, ইন্দোনেশিয়া, সিঙ্গাপুর, মালয়েশিয়া, ওয়েস্ট ইন্ডিজ, মরিশাস, নাইজেরিয়া এবং দক্ষিণ আফ্রিকা প্রভৃতি দেশে গান করেছেন। ২০০৭ সালের মে তিনি আশা ভোঁসলে, কুনাল গাঞ্জাওয়ালা এবং কৈলাশ খেরের সাথে উত্তর আমেরিকার "দ্য ইনক্রেডিবল" নামক বিখ্যাত শোতে অংশগ্রহণ করেন। একই বছরের সেপ্টেম্বর/অক্টোবরে তিনি করেন "সিম্পলি সোনু" নামে এক অনুষ্ঠানে কানাডা এবং জার্মানিতে এবং প্রথম ভারতীয় শিল্পী হিসেবে একক অনুষ্ঠান করেন। ২০১১ সালে সোনু এবং লক্ষ্মীকান্ত-প্যারেলাল এবং কাকাস এন্টারটেইনমেন্টের সাথে "মায়েস্ত্রো" কনসার্টে মহম্মদ রফির গানগুলি গান।
অন্যান্য প্রকল্প
নিগম "স্প্রিরিট আনফোল্ডিং" নামক ইংরেজি ভাষার এ্যালবাম এবং "টাইম ট্রাভেল" নামে একটি প্রকল্পে কাজ করেন তিনি দুইবার ইউএস টপচার্টে ১ নং শিল্পী ছিলেন।(সেপ্টেম্বর ০৭ এবং অক্টোবর ০৫, ২০১৩ তারিখে)
টেলিভিশন
১৯৯৯ সালে "সা রে গা মা" শোতে নিগম সঞ্চালকের ভূমিকা পালন করেন। ২০০৭ সালের অক্টোবরে সারেগামাপা লি'ল চ্যামস ইন্টারন্যাশনাল অনুষ্ঠানে তাকে বিচারক হিসেবে অন্তর্ভুক্ত করা হয়। নিগম ছিলেন সারেগামাপা মেগা চ্যালেঞ্জ অনুষ্ঠানের ১০০০ তম পর্বে অনুষ্ঠানে গ্রান্ড ফাইনালের বিচারক। নিগম আলাদিন চলচ্চিত্রের হিন্দী ভাষায় অনূদিত ভার্সনের প্রধান চরিত্র আলাদিনের কণ্ঠ প্রদান করেন। তিনি সঞ্জয় লীলা বানসালি এবং শ্রেয়া ঘোষালের সাথে যুগ্মভাবে এক্স ফ্যাক্টর (ইন্ডিয়া) অনুষ্ঠানের প্রথম সিজনের বিচারক ছিলেন।
অভিনয় জীবন
নিগম ১৯৮৩ সালে বেতাব নামক হিন্দী চলচ্চিত্রে অভিনয় জীবন শুরু করেন। । তার পরিণত বয়সে অভিনীত ছবিগুলোর মধ্যে জানি দুশমন: এক আনোখি কাহানি, কাশ আপ হামারে হোতে উল্লেখযোগ্য। যদিও তার কোন ছবিই বক্স অফিসে তেমন ব্যবসায়িক ভাবে সফল হয়নি, তবে তার অভিনয় নজর কেড়েছিল। তিনি তার লাভ ইন নেপাল ছবির পরে আর কোন ছবিতে ফিরে আসেননি কিন্তু সম্প্রতি একজন অন্ধ গায়কের ভূমিকায় আখো আখো মে চলচ্চিত্রে কাজ করছেন।
রেডিও
২০০৬ সালে রেডিওসিটি ৯১.১ এফএম রেডিওতে "লাইফ কি ধুন উইথ সোনু নিগম" নামক অনুষ্ঠানে তিনি সঞ্চালকের ভূমিকা নেন। এই অনুষ্ঠানে তিনি লতা মঙ্গেশকর সহ বিভিন্ন সঙ্গীত শিল্পীদের সাক্ষাৎকার নেন।
ব্যক্তিগত জীবন এবং স্বেচ্ছাসেবক কাজ
thumb|180px|right| সোনু নিগম ২০ নভেম্বর ২০১১ সালে [[মুম্বাই শান্তি র‌্যালিতে ]] সোনু নিগম ১৫ ফেব্রুয়ারি ২০০২ বাঙালী পরিবারের মেয়ে মধুমিতার সাথে বিবাহ বন্ধনে আবদ্ধ হন। তাদের নিভান নামে একটি পুত্রসন্তান ২০০৭ সালে জন্মগ্রহণ করে। সোনু তার শারীরিক গঠন ঠিক রাখার নিয়মিত যোগ ও ব্যায়ামচর্চা করে থাকেন এবং তাইকুন্দোতে প্রশিক্ষণপ্রাপ্ত। নিগম মূলত ক্যান্সার, কুষ্ঠরোগ, অন্ধত্ব এবং মহিলাদের কল্যাণের জন্য সমর্পিত ভারতের বিভিন্ন সমাজসেবক প্রতিষ্ঠানের হয়ে এবং বহির্বিশ্বের সামাজিক প্রতিষ্ঠান ডিগনিটি ফাউন্ডেশনের মত প্রতিষ্ঠানের হয়ে কাজ করে থাকেন।
চলচ্চিত্র
নিগম বিভিন্ন ছবিতে অভিনয় করেছেন।
জুলকারনাইন জাকারিয়া
জুলকারনাইন জাকারিয়া (জন্ম: ১৫ নভেম্বর ১৯৮২) হলেন মালয়েশিয়ার একজন পেশাদার ফুটবল রেফারি।
ক্যারিয়ার
২০১১ সালে, তিনি প্রিমিয়ার লীগ এবং সুপার লিগের বেস কয়েকটি ম্যাচে চতুর্থ রেফারি হিসেবে তার ক্যারিয়ার শুরু করেন। ২০১৫ সাল হতে তিনি পেশাদার রেফারির দায়িত্ব পালন করছেন।
২০১৮ সালের ২০শে ফেব্রুয়ারি তারিখে, ইউআইটিএম এফসি এবং সাবাহের মধ্যকার ম্যাচের মাধ্যমে ২০১৫ প্রিমিয়ার লিগে তিনি আত্মপ্রকাশ করেন; উক্ত ম্যাচটি ইউআইটিএম ২–১ গোলের ব্যবধানে জয়লাভ করেছিল।
অ্যালেক্স ম্যাথিউ
ম্যাথিউ মুল্লাসেরিল অ্যালেক্স (২৫ মে ১৯৫৯ - ২৩ জুন ২০১৫), ডক্টর এমএম অ্যালেক্স নামে পরিচিত ছিলেন একজন ভারতীয় অভিনেতা এবং একজন মানব জীবন বিজ্ঞানী। একজন পেশাগত অভিনেতা হয়েও তিনি বিজ্ঞানী হয়েছিলেন। অ্যালেক্স বিশ্ব শান্তি, ধর্ম, পর্যটন, স্বাস্থ্য ব্যবস্থা ও মানবাধিকারের উপর ২২০টিরও বেশি তথ্যচিত্র এবং ডিজিটাইজেশন তৈরি করেছিলেন। তিনি মালয়ালম সিনেমায় অভিনয়ের জন্য বিখ্যাত। এছাড়াও তিনি বেদিক ইন্ডিয়া সোসাইটি এবং প্রাচীন ইন্টিগ্রেটিভ থেরাপি রিসার্চ ইনস্টিটিউটের প্রতিষ্ঠাতা ছিলেন। তিনি জাতীয় চলচ্চিত্র পুরস্কারের জুরি সদস্য হিসেবেও দায়িত্ব পালন করেন।
মৃত্যু
ডাঃ অ্যালেক্স হৃদরোগে আক্রান্ত হয়ে ২৩ জুন ২০১৫ সালে চেন্নাইতে মারা যান। ২৫ জুন কোট্টায়ামের কাছে কোল্লাদে সেন্ট পলের অর্থোডক্স চার্চে অন্ত্যেষ্টিক্রিয়া অনুষ্ঠিত হয়। তিনি তার স্ত্রী অনিথা অ্যালেক্স এবং পুত্র ড. আলেকজান্ডার ম্যাথিউ এবং বাসিল ম্যাথিউ (অভিনেতা তেজস) রেখে মৃত্যুবরণ করেছেন।
ভোকাবুলারিও
ভোকাবুলারিও ইম ইদিওমা বেঙ্গালা ই পর্তুগ্যেজ সংক্ষেপে ভোকাবুলারিও হলো বাংলা ভাষার প্রথম মুদ্রিত ব্যাকরণ গ্রন্থ।
ধীরেন্দ্র দেববর্মা
ধীরেন্দ্র দেববর্মা (জন্ম ২৫ এপ্রিল ১৯৫৪) হলেন একজন ত্রিপুরী ভারতীয় রাজনীতিবিদ এবং ত্রিপুরার আদিবাসী পিপলস ফ্রন্টের সদস্য। তিনি ২০১৮ সালের ত্রিপুরা বিধানসভা নির্বাচনে পশ্চিম ত্রিপুরা জেলার মান্দাইবাজার  থেকে জিতেছেন। তিনি ত্রিপুরা বিধানসভার প্রাক্তন সদস্য।
জিয়োগ্রাফিক্যাল সোসাইটি অফ ইন্ডিয়া
জিয়োগ্রাফিক্যাল সোসাইটি অফ ইন্ডিয়া ( পূর্ব নাম ক্যালকাটা জিয়োগ্রাফিক্যাল সোসাইটি) হল ভারতের ভূতত্ত্ববিদদের এক পেশাগত সংগঠন। এটি ১৯৩৩ খ্রিস্টাব্দে ভারতে ভূগোলবিদ্যার জনক  শিবপ্রসাদ চট্টোপাধ্যায়ের উদ্যোগে  কলকাতায় প্রতিষ্ঠিত হয়েছিল ক্যালকাটা জিয়োগ্রাফিক্যাল সোসাইটি এবং এর প্রথম সভাপতি ছিলেন কলকাতা বিশ্ববিদ্যালয়ের সিন্ডিকেট সদস্য বি এম মজুমদার। এই সংস্থারই উদ্যোগে  ১৯৩৬ খ্রিস্টাব্দে পূনঃগঠিত হল জিয়োগ্রফিক্যাল সোসাইটি অব ইন্ডিয়া।  সংগঠনটির উদ্দেশ্য হল - ভূতত্ত্ব নিয়ে গবেষণা ও  অনুসন্ধানের কাজে সহায়তা করা, অনুসন্ধান ও গবেষণার উপযোগী বিষয়বস্তু, গবেষণার বিষয়, বই, জার্নাল, কার্যধারাসহ পত্রাদি প্রকাশ করা, সেমিনার বা সম্মেলন করা, তরুণ বিজ্ঞানীদের উৎসাহিত করা, সরকারী সংস্থাগুলিকে পরামর্শ প্রদান এবং বৈজ্ঞানিক গবেষণার উন্নতির জন্য তহবিল, অনুদান এবং এন্ডোয়মেন্টগুলি সুরক্ষিত রাখা  এবং সুষ্ট পরিচালনা করা।
সংগঠনটির সদর দপ্তর কলকাতার ৩৫,  বালিগঞ্জ সার্কুলার রোডস্থ  কলকাতা বিশ্ববিদ্যালয়ের ভূগোল ও পরিবেশ বিভাগে অবস্থিত।
মোহাম্মদ রেজা পাহলভি
প্রারম্ভিক জীবন
রেজা পাহলভী ও তার দ্বিতীয় স্ত্রী তাজ উল-মূলক দম্পতির সন্তান তিনি। অধিকতর পড়াশোনার লক্ষ্যে ১১ বছর বয়সে ইনস্টিটিউট লে রোজে নামের একটি সুইস বোর্ডিং স্কুলে ভর্তি হন। চার বছর অধ্যয়নের পর ১৯৩৬ সালে হাইস্কুলের ডিপ্লোমা নিয়ে ইরানে ফিরে আসেন। এরপর তেহরানের স্থানীয় সামরিক একাডেমিতে নিবন্ধিত হন ও ১৯৩৮ সাল পর্যন্ত দায়িত্ব পালন করেন।
রাজনৈতিক জীবন
দ্বিতীয় বিশ্বযুদ্ধ চলাকালে ১৬ সেপ্টেম্বর, ১৯৪১ তারিখে তিনি ক্ষমতায় আসেন। এ সময় অ্যাংলো-সোভিয়েত বাহিনী তার বাবা রেজা শাহকে জোরপূর্বক ক্ষমতা থেকে পদত্যাগ করায়। তার আমলে সংক্ষিপ্তকালের জন্য ইরানের তৈলশিল্প জাতীয়করণ করা হয়। শাসক হিসেবে অর্থনীতি, সামাজিক ও রাজনৈতিক পুণর্গঠনকে ঘিরে শ্বেত অভ্যুত্থানের প্রবর্তন করেন। এছাড়াও ইরানকে বৈশ্বিক শক্তিতে রূপান্তর ও রাষ্ট্র নিয়ন্ত্রিত শিল্প-কারখানার আধুনিকীকরণ এবং মহিলাদের ভোটাধিকার মঞ্জুর করেন।
মূল্যায়ন
ধর্ম নিরপেক্ষবাদী মুসলিম হিসেবে তিনি শিয়াদের সমর্থন হারানোসহ শ্রমিক শ্রেণী, বাজারী নামে পরিচিত ব্যবসায়ীদের সাথে সংঘর্ষ, ইসরায়েলের সাথে সম্পর্ক বজায়, দূর্নীতিতে শাসকগোষ্ঠীর জড়ানোয় তার জনপ্রিয়তা কমতে থাকে। এছাড়াও, বিভিন্ন বিতর্কিত নীতি গ্রহণ, সমাজতান্ত্রিক দল তুদেহ পার্টি নিষিদ্ধকরণ ও গোয়েন্দা সংস্থা সাভাককে রাজনীতিতে জড়ান। রাষ্ট্রীয় পরিসংখ্যানে দেখা যায় যে, ১৯৭৮ সালে ২,২০০ রাজনৈতিক কর্মীকে কারাগারে প্রেরণ করা হয়েছিল। ফলশ্রুতিতে ইসলামিক অভ্যুত্থান ঘটে। মার্কিন যুক্তরাষ্ট্র ও যুক্তরাজ্যের মদদপুষ্ট সরকারকে ঘিরে ইসলামপন্থীদের সাথে তার মতভেদ ঘটতে থাকে ও কম্যুনিস্টদের কার্যকলাপ বৃদ্ধি পায়। রাজনৈতিক অস্থিরতার ফলে ১৭ জানুয়ারি, ১৯৭৯ তারিখে বিপ্লব সংঘটিত হয় ও তাকে ইরান ত্যাগে বাধ্য করা হয়। এরফলে ইরানি রাজতন্ত্রের আনুষ্ঠানিকভাবে বিলোপ ঘটে ও মোল্লা খোমেনি’র নেতৃত্বে ইরান ইসলামিক প্রজাতন্ত্রে রূপান্তরিত হয়।
দেহাবসান
ইরানে ফিরে আসলে তিনি আসন্ন মৃত্যুদণ্ডে সাব্যস্ত হবেন; তাই তিনি মিশরে নির্বাসিত জীবন যাপন করেন। কায়রোতে তার দেহাবসান ঘটে। মিশরের তৎকালীন রাষ্ট্রপতি আনোয়ার সাদাত তাকে রাষ্ট্রীয় মর্যাদায় সমাহিত করেন। এ সময় পাহলভীর পরিবার, আনোয়ার সাদাত, রিচার্ড নিক্সন ও গ্রীসের দ্বিতীয় কনস্ট্যানটাইন উপস্থিত ছিলেন।
ঢাকা কেন্দ্রীয় কারাগার
থাম্ব|এ রাস্তাটি ঢাকা কেন্দ্রীয় কারাগার,কেরানীগঞ্জ এ অবস্থিত ঢাকা কেন্দ্রীয় কারাগার কেরানীগঞ্জ বাংলাদেশের অপরাধে জড়িয়ে যাওয়া নাগরিকদের সংশোধনের স্বরাষ্ট্র মন্ত্রণালয়ের অধীনস্থ একটি প্রতিষ্ঠান। এটি যাত্রা শুরু করে ১০ এপ্রিল ২০১৬ সালে। কারাগারটি ৩১ একর জমিতে নির্মিত এবং ৪৫৯০ জন বন্দী এতে থাকতে পারে। জুলাই ২০১৬ সালে পুরাতন ঢাকা কেন্দ্রীয় কারাগার থেকে এই নতুন কারাগারে কারাবন্দীদের স্থানান্তরিত করা হয়।
ইতিহাস
ঢাকা কেন্দ্রীয় কারাগার স্থানান্তরের আলোচনা শুরু হয় আশির দশকে। তারপর ২০০৬ সালে বিষয়টি একনেকে পাস হয় ও পরে জমি অধিগ্রহণ শুরু হয়। পরের বছর সেপ্টেম্বরে ৪০৬ কোটি ৩৫ লাখ টাকার এ প্রকল্পের কাজ শুরু হয়। ১০ এপ্রিল ২০১৬ সালে প্রধানমন্ত্রী শেখ হাসিনা এটির উদ্বোধন করেন।
নাড়ুয়ামালা ইউনিয়ন
অবস্থান
নাড়ুয়ামালা ইউনিয়ন গাবতলী উপজেলা থেকে ৩.৯ কি মি উত্তরে অবস্থিত ।
যোগাযোগ
গাবতলি থেকে খুব সহজেই ভ্যান,অটো,সিএনজি,টোটো তে নাড়ুয়ামালা তে যাতায়াত করা যায় ।
আয়তন
এই ইউনিয়নের মোট আয়তন ১৭.৯ বর্গকিলোমিটার।
জনসংখ্যা
২০১১ সালের আদমশুমারী অনুযায়ী এই ইউনিয়নের মোট জনসংখ্যা ২৪,২০৩ জন।
প্রশাসনিক কাঠামো
এই ইউনিয়ন ১৪টি গ্রাম ও ১১টি মৌজা নিয়ে গঠিত।
গ্রাম সমূহ
শিক্ষা ব্যবস্থা
ইউনিয়নের সাক্ষরতার হার ২৬.৫%।
হাট-বাজার
নাড়ুয়ামালা হাট
জার্মান গার্ল শ্রাইন
থাম্ব|200x200পিক্সেল|২০১৫ সালের এপ্রিল মাসে বাহ্যিক দৃশ্য থাম্ব|অভ্যন্তরীণ জুন ২০০৭ সালে|200x200পিক্সেল থাম্ব|জুন ২০০৭ সালে বাহ্যিক দৃশ্য|200x200পিক্সেল জার্মান গার্ল শ্রাইন, সিঙ্গাপুরের পুলাউ উবিন দ্বীপের একটি মাজার। এটি একটি অজ্ঞাত ১৮ বছরের কিশোরীর সমাধিস্থল হিসাবে চিহ্নিত করা হয়েছে, যিনি ১৯১৪ সালে এই দ্বীপের তৎকালীন বাসিন্দা বেশ কয়েকজন জার্মান নাগরিককে আটক করতে চাওয়া ব্রিটিশ বাহিনী থেকে পালিয়ে যাওয়ার সময় একটি পাহাড়ের উপরে উঠে পড়ে এই দ্বীপে মারা গিয়েছিলেন। তার মরদেহটি উদ্ধার করা হয়েছিল এবং চীনা শ্রমিকরা এই স্থানে একটি কুঁচকি বেধে এবং একটি অস্থায়ী মাজার কাঠামো তৈরি করা হয়েছিল। জুয়াড়িরা মেয়েটির চেতনা তাদের জন্য সৌভাগ্য নিয়ে আসবে ভেবে তারা এই স্থানটি ঘন ঘন পরিদর্শন করে। একটি স্থায়ী কাঠামো ১৯৭৪ সালে দ্বীপে কোয়ারিং চালিয়ে একটি সংস্থা তৈরি করেছিল। অনুসন্ধানের কাজটি বন্ধ হয়ে গেছে এবং মাজারটি এখন কেটাম মাউন্টেন বাইক পার্কের মধ্যে রয়েছে। দর্শনার্থীরা প্রায়শই এই স্থানে মেকআপ এবং বার্বি পুতুল সহ নৈবেদ্যাদি ছেড়ে যান।
পটভূমি
১৯১০-এর দশকে, সিঙ্গাপুরের ব্রিটিশ ক্রাউন কলোনির পুলাউ উবিন দ্বীপে দুটি জার্মান পরিবার (ব্র্যান্ডস এবং মুহলিংয়ান) ছিল যারা কফি বাগান পরিচালনা করত। এই দ্বীপটি সিঙ্গাপুর মূলভূমিতে ভবন এবং অবকাঠামো নির্মাণে ব্যবহৃত গ্রানাইটের মূল উৎস ছিল এবং এখানে প্রচুর আকর ছিল। ১৯১৪ সালের জুলাইয়ে প্রথম বিশ্বযুদ্ধের সূত্রপাত, যার মধ্যে জার্মানি ও ব্রিটেনের মধ্যে বিরোধ চলছিল। ব্রিটিশরা তাদের সুরক্ষার জন্য জার্মান নাগরিকদের আটকে রাখার জন্য ব্রিটিশ সামরিক বাহিনী একটা দলকে পুলাউ উবিনে প্রেরণ করা হয়েছিল কিন্তু একটি পরিবারের ১৮ বছরের এক কন্যা ব্রিটিশ বাহিনী থেকে একটি বনে পালিয়ে যায়। বেশ কয়েক দিন পরে তার মৃতদেহ পিঁপড়ের আচ্ছাদিত অবস্থায় বায়ানিজের বৃক্ষ রোপণ শ্রমিকরা আবিষ্কার করে; আকরের খনির কাছে একটি পাহাড়ের উপর গিয়ে মেয়েটি মারা গিয়েছিল। শ্রমিকরা বালি দিয়ে শরীরটা ঢেকে দেয়, ফুল দিয়ে এবং ধূপ জ্বালিয়ে মেয়েটির জন্য প্রার্থনা করে, যার নাম জানা যায়নি।
মাজার
চীনা শ্রমিকরা পরে লাশটি উদ্ধার করে এবং মেয়েটিকে আকরের খনির উপরে একটি পাহাড়ের চূড়ায় কবর দেয়। তাকে ক্রুশবিদ্ধ যিশুর মূর্তি (মেয়েটি রোমান ক্যাথলিক) এবং বেশ কয়েকটি মুদ্রাসমেত কফিনে ভরে কবর দেয়া হয়েছিল। কবরের উপরে একটি অস্থায়ী মাজার নির্মিত হয়েছিল যা সৌভাগ্যের প্রতীক হয়ে উঠে। সিঙ্গাপুর এবং মালয় উপদ্বীপের জুয়াড়িরা এই আশায় নৈবেদ্য সাজিয়ে এই মাজার পরিদর্শন করে যে, জার্মান বালিকার চেতনা তাদের জন্য সৌভাগ্য বয়ে আনবে। ১৯৭৪ সালে একটি আকর সংস্থা এই স্থানে আরও একটি স্থায়ী মাজার তৈরি করেছিল, যাকে "ছোট একটি হলুদ চীনা মন্দির" হিসাবে বর্ণনা করা হয়েছিল। এটি বিশ্বাস করা হয় যে, এই সময় মেয়েটির দেহাবশেষ তোলা হয়েছিল এবং তার দেহাবশেষ মন্দিরে রাখা হয়েছিল।
১৯৭০-এর দশক থেকে আকর সংগ্রহ কমতে থাকে এবং শেষ স্থানে বন্ধ হয় ১৯৯৯ সালে। বাসিন্দাদের সংখ্যা প্রায় ২০০০ থেকে কমে ১০০ এরও কম হয়ে গেছে এবং দ্বীপটি বন্যপ্রাণীদের আশ্রয়স্থলে পরিণত হয়েছিল। দ্বীপের দক্ষিণ-পশ্চিমে মাজারটি বর্তমানে কেটাম মাউন্টেন বাইক পার্কের মধ্যেই অবস্থিত।
ফেনী সরকারি পাইলট উচ্চ বিদ্যালয়
ফেনী সরকারি পাইলট উচ্চ বিদ্যালয় বাংলাদেশের ফেনী জেলায় অবস্থিত একটি সরকারি মাধ্যমিক বিদ্যালয়। ১৮৮৬ খ্রিষ্টাব্দে কবি নবীনচন্দ্র সেন বিদ্যালয়টি প্রতিষ্ঠা করেন। বিদ্যালয়টি অবিভক্ত পাকিস্তান শাসনামলে সর্বমোট সাত বার সর্বশ্রেষ্ঠ বিদ্যালয়ের খেতাব অর্জন করেছিল।
ফেনীর মহকুমা প্রশাসক মৌলবী আহম্মদ, এমএ, ১৮৮৬ সালে বিদ্যালয়ে ১ম ভবন তৈরী করেন। এরপর, ১৮৮৬ সালেই ততকালীন ফেনী মহকুমা প্রশাসক মহাকবি নবীনচন্দ্র সেন বিদ্যালয়টি উদ্বোধন করেন। ১৯৬৭ সনের ১৫ই আগস্ট বিদ্যালয়টি জাতীয়করণ করা হয়। ।
ইতিহাস
১৮৮৬ সালে ততকালীন ফেনী মহকুমা প্রশাসক মহাকবি নবীনচন্দ্র সেন বিদ্যালয়টি প্রতিষ্ঠা করেন। নাম দেন ফেনী হাই স্কুল। পাকিস্তান আমলে সারা পাকিস্তানের উল্লেখযোগ্য কয়েকটি স্কুলকে ব্রিটিশ শিক্ষা প্রকল্প "পাইলট প্রজেক্টের" আওতায় আনা হয়। এর মধ্যে "ফেনী হাই স্কুল" ও ছিল। পাইলট প্রজেক্টের আওতায় সকল স্কুলের নামের সঙ্গে 'পাইলট' যুক্ত হয়। প্রথম বিশ্বযুদ্ধের সময় স্কুলটি ব্রিটিশ আর্মি ক্যাম্প হিসেবে ব্যবহৃত হয়। বিশ্বযুদ্ধ চলাকালীন জাপানি বিমান বোমা হামলা চালানোর সময় একটি বোমা স্কুলের উত্তর পাশের লাল রঙের মূল ভবনটির পাশে পড়ে। ফলে ভবনটি আংশিক ক্ষতিগ্রস্ত হয়। পরবর্তীতে বাংলাদেশের মুক্তিযুদ্ধ চলাকালীনসময়েও এটি পাকআর্মি ক্যাম্প হিসেবে ব্যবহৃত হয়। এসময় স্কুলের গুরুত্বপূর্ণ অনেক নথিপত্র ধ্বংস হয়। পাকআর্মি ঐসময় স্কুলটিকে টর্চার সেলে পরিণত করেছিলো। স্কুলটির উত্তর-পূর্ব দিকে একটি অচিহ্নিত গণকবর রয়েছে। এছাড়া দক্ষিণ পাশে ছাত্রাবাসের পাশে জলাপূর্ণ স্থানটিতেও গণকবর রয়েছে। পূর্ব দিকের দালানটি স্কুলের ছিল, ফেনী সরকারি কলেজ কে দেওয়া হয়েছে। '৭১এ নিহত মানুষদের স্মরণে স্কুলের পূর্ব প্রান্তে একটি স্মৃতি স্তম্ভ রয়েছে।
শিক্ষা কার্যক্রম
বিদ্যালয়টিতে ৬ষ্ঠ শ্রেণী থেকে ১০ম শ্রেণী পর্যন্ত প্রায় ১৭০০ ছাত্র রয়েছে। এখানে দুইটি শিফটে ক্লাস করানো। ডে শিফট এবং মর্নিং শিফট। সিলেবাস অনুযায়ী স্কুলটিতে বছরে দুইটি পরীক্ষা নেওয়া হয়, অর্ধ-বার্ষিকী এবং বার্ষিকী। তাছারা অর্ধ বার্ষিক পরীক্ষার পূর্বে মডেল টেস্ট পরীক্ষা নেওয়া হয়।
অবকাঠামো
বিদ্যালয়ের লাল রঙের দ্বিতল মূল ভবনটি এখন পরিত্যক্ত। আগে এটিই ছিল প্রশাসনিক ভবন। এখন পাশের তিনতলা বিশিষ্ট নতুন ভবনটিতে প্রশাসনিক কার্যক্রম স্থানান্তর করা হয়েছে। এই দুই ভবনের মাঝে অবস্থান করছে বিদ্যালয়ের একতলা বিশিষ্ট মসজিদ। এর ঠিক বিপরীত দক্ষিণ পার্শ্বে অবস্থান করছে বিদ্যালয়ের 'এসেম্বলি হল'। মাঝে রয়েছে বিশাল মাঠ। এসেম্বলি হলের পূর্ব পার্শ্বে রয়েছে প্রধান শিক্ষকের বাস ভবন এবং এর পূর্ব পার্শ্বে রয়েছে আরেকটি ভবন। নাম 'বিজ্ঞান ভবন'। এখানেও পাঠ কার্যক্রম চালনা করা হয়। বিদ্যালয়ের ছাত্রাবাসটি রয়েছে প্রধান শিক্ষকের বাস ভবনের দক্ষিণ পার্শ্বে।
রাঙ্গামাটি মেডিকেল কলেজ
রাঙ্গামাটি মেডিকেল কলেজ বাংলাদেশের রাঙামাটি জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১৪ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৫১ জন শিক্ষার্থীকে ভর্তি করা হয়ে থাকে।
অবস্থান
কলেজটি প্রতিষ্ঠার পর থেকে সাময়িকভাবে রাঙ্গামাটি জেলা সদরের জেনারেল হাসপাতালের পাশে একটি ছয়তলা ভবনের কমপ্লেক্সে কার্যক্রম পরিচালনা করে আসছে। তবে বর্তমানে শহরের সুখীনীলগঞ্জ পৌর এলাকায় স্থায়ী ক্যাম্পাস নির্মাণের কাজ দ্রুতগতিতে এগিয়ে চলছে।
ইতিহাস
২০১৪ সালের ১০ জানুয়ারি প্রতিষ্ঠিত এই মেডিকেল কলেজ শুরু থেকেই নানা প্রতিকূলতার সম্মুখীন হয়। স্থানীয় পাহাড়ি সংগঠনগুলোর বাধার মুখে প্রতিষ্ঠালগ্নের পর থেকে প্রথম তিন মাস এর পাঠদান স্থগিত ছিল।পরবর্তীতে ছাত্র-ছাত্রী ও অভিভাবকদের আন্দোলনের মুখে পুনরায় এই মেডিকেলের শিক্ষা কার্যক্রম শুরু হয়।বর্তমানে মোট চারটি ব্যাচ এই মেডিকেলে অধ্যয়নরত আছে।
অবকাঠামো
রাঙ্গামাটি জেনারেল হাসপাতাল (যেটি জেলা সদর হাসপাতাল নামে পরিচিত) এর কার্ডিয়াক কেয়ার ইউনিট বর্তমানে এটির মুল একাডেমিক ভবন হিসেবে ব্যবহৃত হচ্ছে। খুব শীঘ্রই "সুখী নীলগঞ্জ" এলাকায় প্রস্তাবিত নিজস্ব ক্যাম্পাস এর কাজ শুরু হবে। এছাড়া শিক্ষার্থীদের আবাসনের জন্য বর্তমানে দুটি ছাত্রীবাস এবং তিনটি ছাত্রাবাস রয়েছে। অধ্যক্ষের এবং কলেজের অন্যান্য স্টাফদের জন্য বাংলো রয়েছে। কলেজ শিক্ষকদের যাতায়াতের জন্য মাইক্রোবাসের ব্যবস্থা রয়েছে।
সহ-শিক্ষা কার্যক্রম ও সংগঠন
রাঙামাটি মেডিকেল কলেজ বাংলাদেশের অন্যান্য মেডিকেল কলেজের মত প্রতিবছর আর.এফ.এস.টি সফর, শিক্ষা সফর, বনভোজনের আয়োজন করে থাকে।এছাড়া নিয়মিত বিতর্ক প্রতিযোগিতা, বর্ষবরণ, সাংস্কৃতিক অনুষ্ঠান প্রতিবছর আয়োজন করা হয়। ২০১৬ সালে টি.আই.বি কর্তৃক আয়োজিত মুক্তমঞ্চ বিতর্ক প্রতিযোগিতায় রাঙামাটি সরকারি কলেজকে হারিয়ে বিজয়ী দল হিসেবে শিরোপা অর্জন করে। এছাড়া এই কলেজ থেকে নিয়মিত আন্তঃবিশ্ববিদ্যালয় ফুটবল, ক্রিকেট টুর্নামেন্টে শিক্ষার্থীরা অংশ নেয়।
এটিএম আবদুল্লা
আবু তাহের মুজাহীদ আবদুল্লা (রণি) হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি বসিরহাট উত্তর বিধানসভা কেন্দ্রের বিধায়ক মুস্তাফা বিন কাসেম মারা গেলে ঐ আসনে ২০১১ সালের উপনির্বাচনে বিধায়ক হিসেবে নির্বাচিত হয়েছিলেন। তিনি ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভায় বসিরহাট উত্তর বিধানসভা কেন্দ্রের বিধায়ক হিসেবে দায়িত্ব পালন করেছিলেন। ২০১৬ সালের পশ্চিমবঙ্গ বিধানসভা নির্বাচনে তিনি সিপিআইএমের রফিকুল ইসলাম মণ্ডলের নিকট পরাজিত হন।
অঞ্জলি পেন্ধারকার
অঞ্জলি পেন্ধারকার (জন্ম ৩ এপ্রিল ১৯৬৫ ভীর, মহারাষ্ট্রে) একজন প্রাক্তন মহিলা টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি মোট পাঁচটি টেস্ট এবং ১৯ টি ওয়ানডে খেলেছেন।
লাভপুর রেলওয়ে স্টেশন
ইতিহাস
আহমেদপুর-কাটোয়া ন্যারো-গেজ রেললাইন যা আহমেদপুর এবং কাটোয়াকে সংযুক্ত করে ২৯ সেপ্টেম্বর ১৯১৭ সালে ম্যাকলিওডস লাইট রেলওয়ে দ্বারা প্রতিষ্ঠিত হয়। ভারতীয় রেলওয়ে ১৯৬৬ সালে ম্যাকলিওড অ্যান্ড কোম্পানির কাছ থেকে এই ন্যারো-গেজ রেলপথের পরিচালনার দায়িত্ব নেয়। ২০১৩ সালে এই ট্র্যাকটি বন্ধ করার পর রেলওয়ে সেকশনটি ব্রডগেজে রূপান্তরিত হয় রূপান্তরের কাজটি ২০১৩ সালে শুরু হয় এবং ২০১৭ সালের প্রথম দিকে শেষ হয়। লাভপুর রেলওয়ে স্টেশন সহ ট্র্যাকটি ২৪ মে ২০১৮-এ জনসাধারণের জন্য পুনরায় উন্মুক্ত করা হয়।
ম্যাড ম্যাক্স (ফ্র্যাঞ্চাইজি)
ম্যাড ম্যাক্স জর্জ মিলার এবং বায়রন কেনেডি সৃষ্ট অস্ট্রেলীয় ডিস্টউটোপিয়ান অ্যাকশন মিডিয়া ফ্র্যাঞ্চাইজি। এটি ১৯৭৯ সালে ম্যাড ম্যাক্স দ্বারা শুরু হয়েছিল এবং এর পরে তিনটি চলচ্চিত্র নির্মিত হয়েছে: ম্যাড ম্যাক্স ২ (১৯৮১), ম্যাড ম্যাক্স বায়ন্ড থান্ডারস্টোর্ম (১৯৮৫) এবং ম্যাড ম্যাক্স: ফিউরি রোড (২০১৫)। প্রথম তিনটি ছবিতে মেল গিবসন এবং চতুর্থ চলচ্চিত্রে টম হার্ডি ম্যাক্সের চরিত্রে অভিনয় করেন।
জনপ্রিয়তার দোহাই দিয়ে যুক্তি
জনপ্রিয়তার দোহাই দিয়ে যুক্তি এক প্রকারের অনুপপত্তি বা কুযুক্তি বা হেত্বাভাস। যুক্তিপ্রদানের তত্ত্ব (argumentation theory) অনুসারে এই কুযুক্তি দিয়ে বুঝানো হয় বেশিরভাগ মানুষ বিশ্বাস করে এরকম যেকোনও প্রকার প্রতিজ্ঞা বা বিবৃতি অবশ্যই সত্য। একে সংক্ষেপে এভাবেও বলা যায়, "যা বেশিরভাগ মানুষ বিশ্বাস করে তাই সঠিক"। এই কুযুক্তি বিচার বিবেকের মাধ্যমে নির্ধারিত হয় না, বরং এই কুযুক্তি সংখ্যার প্রাচুর্যতাকে বিবেচনাধীন রেখে সিদ্ধান্ত নেয়। চীনা ভাষায় একটি প্রবাদ আছে। প্রবাদটি হলো "তিনজনেতে বাঘ বলিলে, বাঘ জন্মায় সে স্থানে"। এই প্রবাদের সাথে এই হেত্বাভাসের অর্থগত সাদৃশ্য আছে।
অন্য ভাষায়
লাতিন ভাষায় একে "আর্গুমেন্তুম আদ পোপুলুম" (argumentum ad populum) বলে; একে ইংরেজিতে "আর্গুমেন্টাম অ্যাড পপুলাম" উচ্চারণ করা হয়। এই কুযুক্তি ইংরেজি ভাষায় আরও বিভিন্ন নামে পরিচিত।(ইংরেজি:appeal to the masses, appeal to belief, appeal to the majority, appeal to democracy, appeal to popularity, argument by consensus, consensus fallacy, authority of the many, bandwagon fallacy, vox populi)।
উদাহরণ
কোনো মানুষকে প্রভাবিত করতে গিয়ে এই হেত্বাভাষের ব্যবহারের প্রবণতা অনেক বেশি দেখা যায়। বলা হয়, এটা বিশ্বাস করতেই হবে বা এটাই যৌক্তিক কারণ সংখ্যাধিক্য মানুষ এটাই মনে করে। এরকম কিছু উদাহরণ হলো
ব্যাখ্যা
ধরা যাক কোনো একটা বিষয়ের উপর ভোট গণনা করা হচ্ছে। ক এবং খ-এর মধ্যে যে কোনও একটি বাছাইয়ের সুযোগ আছে। ধরা যাক ৭৫ শতাংশ মানুষ এক্ষেত্রে "ক" পছন্দটি বাছাই করে নিল। এক্ষেত্রে গণতন্ত্র হিসাব করে খ পছন্দকে বাতিল করে দেওয়া হবে। আপাতদৃষ্টিতে এটা সর্বশ্রেষ্ঠ মনে হলেও এটা সঠিক নয়। এক্ষেত্রে যে ২৫ শতাংশ খ সুযোগটিকে বাছাই করেছে, তাদের বক্তব্য শোনা প্রয়োজন এবং বিবেচনা করা প্রয়োজন যে কেন তারা ক পছন্দটিকে বেছে নিলো না। কিন্তু সমাজ বা রাষ্ট্রপরিচালনায় এরকম সংখ্যালঘুদের মতামত বেশিরভাগ সময়েই উপেক্ষিত হয়। ফলশ্রুতিতে ঐতিহাসিকভাবে রাষ্ট্র এবং সভ্যতাকে অনেক সময় সে ভুলের প্রতিদান দিতে হয়।
পেশাওয়ার বিশ্ববিদ্যালয়
ইউনিভার্সিটি অব পেশাওয়ার (د پېښور پوهنتون; ; সংক্ষিপ্ত UoP; পেশাওয়ার বিশ্ববিদ্যালয় হিসেবে আরো অধিক পরিচিত) পাকিস্তানের খাইবার পাখতুনখোয়ার পেশাওয়ারে অবস্থিত একটি পাবলিক গবেষণা বিশ্ববিদ্যালয়।  বিশ্ববিদ্যালয়টি পাকিস্তানের পুরাতন বিশ্ববিদ্যালয়গুলোর একটি এবং দেশের শীর্ষস্থানীয় বিশ্ববিদ্যালয় হিসেবে স্থান পেয়েছে।
বিশ্ববিদ্যালয়টি ১৯৫০ সালে প্রতিষ্ঠিত হয় এবং স্নাতক, স্নাতকোত্তর ও ডাক্তারী পড়ার প্রোগ্রাম প্রদান করে। আনুমানিক ১৪,০০০ ভর্তিকৃত শিক্ষার্থী বিশ্ববিদ্যালয়ে আছে, এটিতে চল্লিশটি স্নাতকোত্তর বিভাগের পাশাপাশি দুটি "সেন্টারস অব এক্সিলেন্স (সেরা কেন্দ্র)" সহ ছয়টি একাডেমিক অনুষদ রয়েছে। বিশ্ববিদ্যালয়টি সামাজিক, চিকিৎসা এবং প্রাকৃতিক বিজ্ঞানের গবেষণার জন্য বিখ্যাত যা ক্যাম্পাসের অভ্যন্তরে আটটি গবেষণা কেন্দ্র রয়েছে। আবাসিক ক্যাম্পাস হিসাবে অঞ্চল জুড়ে এর বিস্তৃতি, বিশ্ববিদ্যালয়টি খাইবার পাখতুনখোয়াতে প্রতিষ্ঠিত প্রথম পাবলিক বিশ্ববিদ্যালয়।
ইলেকট্রনিকস বিভাগ
ইলেকট্রনিকস বিভাগ ১৯৮৮ সালে প্রতিষ্ঠিত হয়েছিল। একাডেমিক ব্লক-২ এ অবস্থিত। বিভাগের চেয়ারম্যান হলেন জনাব ফালাক নাজ খলিল। ইলেক্ট্রনিক্স বিভাগে অনুষদে কর্মরত মোট সংখ্যা ১৪ জন যেখানে বেশিরভাগই পিএইচডি অধিকারী। পিএইচডি অনুষদে তারা পাকিস্তান, যুক্তরাজ্য, মার্কিন যুক্তরাষ্ট্র, চীন, থাইল্যান্ডের মতো বিভিন্ন দেশ থেকে পিএইচডি ডিগ্রি সম্পন্ন করে এবং কিছু এখনও বিদেশে পিএইচডি করছে।
কম্পিউটার সায়েন্স বিভাগ
কম্পিউটার ভাষার প্রশিক্ষণ দেওয়ার জন্য এই বিভাগটি কম্পিউটার স্টাডি সেন্টার হিসাবে ১৯৮৩ সালে প্রতিষ্ঠিত হয়েছিল। ১৯৮৫ সালে, সেন্টারটি কম্পিউটার বিজ্ঞান বিভাগে উন্নীত করা এবং একই বছর স্নাতক শ্রেণির ক্লাস শুরু করে। ১৯৯৮ সালে বিসিএস প্রোগ্রাম সান্ধ্যকালীন শিফট কোর্স হিসাবে চালু হয়েছিল। বর্তমানে বিভাগটি সকালে এবং সন্ধ্যায় বিসিএস প্রোগ্রাম চালু রেখেছে যা স্ব-অর্থায়ন প্রকল্পের আওতায় পরিচালিত হয়। বিভাগটি এসটিসি (STC) সংলগ্ন ওল্ড আর্টস ব্লকের উত্তর উইংয়ের প্রথম তলায় অবস্থিত।
মনোবিজ্ঞান বিভাগ
বিভাগটি সামাজিক মনোবিজ্ঞান, ক্লিনিকাল সাইকোলজি, সাইকোলজিকাল টেস্টিং, কাউন্সেলিং, ডেভেলপমেন্টাল সাইকোলজি এবং এক্সপেরিমেন্টাল সাইকোলজিতে অধ্যয়ন করার সুযোগ রয়েছে। বিভাগটির একটি গ্রন্থাগার এবং একটি পরীক্ষাগার, একটি কম্পিউটার বিভাগ এবং একটি গণ যোগাযোগ পরীক্ষাগার রয়েছে। ২০০৯ সালে একটি চার বছরের সমন্বিত বিএস প্রোগ্রাম শুরু হয়েছিল এবং ২০১০-১১-এ ক্লিনিকাল সাইকোলজি, সিবিটি (CBT) এবং শিল্প ও সাংগঠনিক মনোবিজ্ঞানে ডিপ্লোমা কোর্স করার পরিকল্পনা করা হয়েছে।
কে. কে. নায়ার
কে কে নায়ার বা কে কে কে নায়ার (জন্ম: ১১ সেপ্টেম্বর ১৯০৭ - ৭ সেপ্টেম্বর ১৯৭৭ ) একজন ভারতীয় রাজনীতিবিদ ছিলেন যিনি লোকসভার সদস্য ছিলেন। তিনি ভারতীয় জন সংঘের প্রার্থী হিসাবে বাহরাইচ (লোকসভা কেন্দ্র) থেকে চতুর্থ লোকসভায় নির্বাচিত হয়েছিলেন। তিনি কেরালার আলেপ্পিতে জন্মগ্রহণ করেছিলেন এবং মাদ্রাজ বিশ্ববিদ্যালয়, বড় সেনি কলেজ, আলিগড় (আগ্রা বিশ্ববিদ্যালয়) এবং লন্ডনের বিশ্ববিদ্যালয় কলেজে পড়াশোনা করেছেন। তিনি ১৯৩০ সালে ইন্ডিয়ান সিভিল সার্ভিসে যোগদান করেন এবং গোন্ডা (১৯৪৬), ফৈজাবাদ (১ জুন ১৯৪৯ - ১৪ মার্চ ১৯৫০) সহ উত্তর প্রদেশের বিভিন্ন পদে দায়িত্ব পালন করেন। তিনি ১৯৫২ সালে স্বেচ্ছায় অবসর গ্রহণ করেন এবং এলাহাবাদ হাইকোর্টে আইন অনুশীলন শুরু করেন।
মুরাবাহা
মুরাবাহা (আরবি: مرابحة মুরাবাহাহ্‌) ইসলামী শরিয়াহ্‌ সম্মত এক প্রকারের বিক্রয় পদ্ধতি, যেখানে বিক্রেতা স্পষ্টভাবে পণ্যের ক্রয়মূল্য, পণ্যের বিক্রয়মূল্য এবং উক্ত বিক্রয় থেকে তার লব্ধ লাভের পরিমাণ ক্রেতাকে বিক্রয়ের সময় জানিয়ে দেয়। এজন্য এটি ইসলামী অর্থনীতির বাইউল আমানাহ্‌-এর (বিশ্বস্ততার ভিত্তিতে ক্রয়-বিক্রয়) একটি প্রকার। কারণ, এখানে ক্রয়মূল্য, এবং বিক্রয় মূল্য থেকে লব্ধ লাভের পরিমাণ ক্রেতার কাছে বিশ্বস্ততার সাথে বিক্রেতার উল্লেখ করতে হয়। বর্তমানে মুরাবাহা সূদবিহীন ইসলামি ব্যাংকিং পদ্ধতির একটি গুরুত্বপূর্ণ এবং বহুল প্রচলিত মাধ্যম। এটি বর্তমানে সূদবিহীন ক্ষুদ্র ঋণ, পণ্য আমদানি-রফতানি এবং স্থাবর সম্পত্তি ক্রয়ের জন্য প্রদত্ত ঋণের ক্ষেত্রে বিনিয়োগের একটি মাধ্যম।
শব্দ বিশ্লেষণ
মুরাবাহা আরবী শব্দ। এটি আরবী রিব্‌হ্‌ (আরবী: ربح) শব্দ থেকে নির্গত। রিব্‌হ্‌-এর শাব্দিক অর্থ লাভ। আর মুরাবাহার শাব্দিক অর্থ হলো লাভ দেয়া, ফায়দা দেয়া। ইসলামের পরিভাষায় কোনো পণ্য ক্রয় করার পর এর সাথে নির্দিষ্ট পরিমাণ মুনাফা যোগ করে পুনরায় বিক্রয় করাকে বাইয়ে মুরাবাহা বলে।
সংজ্ঞা
মুরাবাহার সংজ্ঞা দিতে গিয়ে বাহরাইনভিত্তিক আন্তর্জাতিক সংস্থা এ্যাকাউন্টিং এ্যান্ড অডিটিং অরগানাইজেশন ফর ইসলামিক ফাইনান্সিয়াল ইন্সটিটিউশন্স-এর শরীয়াহ্‌ স্ট্যান্ডার্ডে বলা হয়েছে,"মুরাবাহা হলো নির্ধারিত ও সম্মত লাভের ভিত্তিতে পণ্য বিক্রি। এই লাভ বিক্রয় মূল্যের হারাহারি হতে পারে কিংবা তা 'থোক' (Lump sum) হতে পারে। কেনার ওয়াদা ছাড়া এ লেনদেন সম্পন্ন হলে তা হবে একটি সাধারণ মুরাবাহা চুক্তি। কোন আগ্রহী ব্যক্তি কোন প্রতিষ্ঠানের মাধ্যমে পণ্য কেনার জন্য আগাম পেশ করা ওয়াদাপত্রের ভিত্তিতে এ লেনদেন হলে তা ব্যাংকিং মুরাবাহা হিসেবে গণ্য হবে। এরূপ লেনদেনের প্রকৃত ক্রয়মূল্যের সাথে সাধারণ খরচাদি আলাদাভাবে উল্লেখ থাকায় এ চুক্তি স্বচ্ছতানির্ভর আস্থাভিত্তিক চুক্তিসমূহের পর্যায়ভুক্ত।" মুরাবাহার যে পদ্ধতিটি সূদবিহীন ব্যাংকিংয়ে ব্যবহৃত হয় তার সংজ্ঞা সেন্ট্রাল শরীয়াহ্‌ বোর্ড ফর ইসলামিক ব্যাংকস অব বাংলাদেশ কর্তৃক প্রণীত এবং বাংলাদেশ ব্যাংকে প্রেরিত "ইসলামী ব্যাংক কোম্পানি আইন"-এ বলা হয়েছে,"'বাই' মুরাবাহা' বলিতে এমন এ ব্যবসায়িক চুক্তি বুঝাইবে যাহার অধীনে ব্যাংক বিনিয়োগ গ্রাহকের অনুরোধে নির্ধারিত মালামাল ক্রয় করিয়া ক্রয়মূল্যের সহিত উভয়ের সম্মতির ভিত্তিতে নির্ধারিত লাভ যুক্ত করিয়া তাঁহার নিকট বিক্রয় করিবে। বিনিয়োগ গ্রাহক চুক্তির শর্তানুসারে নির্ধারিত সময়ের মধ্যে বিক্রয়মূল্য পরিশোধ করিয়া মালামাল গ্রহণ করিতে বাধ্য থাকিবে। এই চুক্তিতে পণ্যের প্রকৃত ক্রয়মূল্য উল্লেখ করিতে হইবে।"
মনোরঞ্জন দেববর্মা
মনোরঞ্জন দেববর্মা (জন্ম ৫ অক্টোবর ১৯৬২) একজন ভারতীয় রাজনীতিবিদ এবং ভারতের কমিউনিস্ট পার্টি (মার্কসবাদী) এর সদস্য। তিনি পশ্চিম ত্রিপুরা জেলার মান্দাইবাজার (বিধানসভা কেন্দ্র) প্রতিনিধিত্ব করেছেন। দেববর্মা ১৯৯৮ থেকে ২০১৮ সাল পর্যন্ত ত্রিপুরা বিধানসভার সদস্য ছিলেন।
নারদেও স্নাতক
নারদেও স্নাতক (জন্ম: সেপ্টেম্বর, ১৯১৭,গ্রাম- বেলা, ইটাওয়া) ভারতের উত্তর প্রদেশ রাজ্যের আলীগড় (লোকসভা কেন্দ্র) থেকে প্রথম লোকসভার সদস্য ছিলেন। তিনি আলীগড় থেকে পুনরায় দ্বিতীয় লোকসভায় নির্বাচিত হয়েছিলেন।
তাই তোমার আনন্দ আমার 'পর
তাই তোমার আনন্দ আমার 'পর হলো ১৯১০ খ্রিস্টাব্দের ১২ জুলাই (১৩১৭ বঙ্গাব্দের ২৮ শে আষাঢ়) কবিগুরু রবীন্দ্রনাথ ঠাকুর রচিত পূজা (নিঃসংশয়) পর্যায়ের গান। গানটি ১৩১৭ বঙ্গাব্দের ১১ মাঘ কলকাতায় ৮১ তম মাঘোৎসবে আদি ব্রাহ্ম সমাজে প্রথম গীত হয় এবং ওই বছরের চৈত্র মাসে তত্ত্ববোধিনী পত্রিকায় প্রকাশিত হয়। গীতবিতান ছাড়াও  গীতাঞ্জলি কাব্যগ্রন্থেও (১২১ সংখ্যক) অন্তর্ভুক্ত ভক্তিরসে সমৃদ্ধ এই গানে কবি নিজের মধ্যে সমগ্র বিশ্বকে অনুভব করেন মরমি হৃদয়ে। জীবাত্মার সঙ্গে পরমাত্মার মিলনের কথা পরিস্ফুট হয়েছে গানটিতে। মরমি কবি ভাব-সাধনার অন্তিমে অরূপের সঙ্গে অনন্তের মিলন কামনা করেছেন।
গানের কথা
তাই তোমার আনন্দ আমার 'পর
তুমি তাই এসেছ নীচে—
আমায় নইলে ত্রিভুবনেশ্বর,
তোমার প্রেম হত যে মিছে।।
আমায় নিয়ে মেলেছ এই মেলা,
আমার হিয়ায় চলছে রসের খেলা,
মোর জীবনে বিচিত্ররূপ ধরে
তোমার ইচ্ছা তরঙ্গিছে॥
তাই তো তুমি রাজার রাজা হয়ে
তব আমার হৃদয় লাগি
ফিরছ কত মনোহরণ-বেশে,
প্রভু, নিত্য আছ জাগি।
তাই তো, প্রভু, হেথায় এল নেমে,
তোমারি প্রেম ভক্তপ্রাণের প্রেমে,
সম্পর্কিত তথ্য
রবীন্দ্রনাথ ঠাকুর ঊনপঞ্চাশ বৎসর বয়সে অধুনা বাংলাদেশের জানিপুর, গোরাই,-এ ১৩১৭ বঙ্গাব্দের ২৮ আষাঢ় তারিখে রচনা করেন গানটি। 'দেশ' (মিশ্র জয়জয়ন্তী) রাগ ও 'দাদরা' তালে গীত হয়। সুরারোপ করেছেন সুরেন্দ্রনাথ বন্দ্যোপাধ্যায় ও ভীমরাও শাস্ত্রী। কবিগুরু নিজে গানটি ইংরাজীতে অনুবাদ করে  সং অফারিংস-এ (৫৬ সংখক) অন্তর্ভুক্ত করেন। ইংরেজিতে কবিকৃত অনুবাদের প্রথম ছত্র - Thus it is that thy joy in me is so full ১৩৩০ বঙ্গাব্দের ৯ পৌষ শান্তিনিকেতনে খ্রিস্ট-উৎসব উপলক্ষে মন্দিরে উপাসনার সূচনায় রবীন্দ্রনাথ নিজে গানটি গেয়েছিলেন। ব্রহ্মসঙ্গীত হিসাবে ১৩২১ বঙ্গাব্দে ধর্মসঙ্গীতে অন্তর্ভুক্ত হয়।
ভাবার্থ
কবিগুরু রবীন্দ্রনাথ ঠাকুর যখন নিজের মধ্যে সারা বিশ্বকে অনুভব করতেন, তার ভাবনা সেসময়ে আপনা আপনিই যেন মানবাত্মার সঙ্গে বিশ্বাত্মার যোগ স্থাপিত হয়ে যেত, সৃষ্ট হত বাংলা সাহিত্যের অমূল্য সম্পদ। আর সেকারণেই তিনি হয়েছেন ঋষিকবি বা বিশ্বকবি। মহাবিশ্ব গঠনের প্রাথমিক অবস্থার জেরে আজকের মহাবিশ্বে জীবনের ধীশক্তিসম্মন্ন জগতের প্রকাশে, মানবীয় তত্ত্ব তথা 'উইক অ্যানথ্রোপিক প্রিন্সিপল ' গুরুত্ব লাভ করেছে এবং সেই ভাবনায় আজকে বিজ্ঞানীরাও উৎসাহী হয়েছেন, জগৎ জীবন, পরমস্রষ্ট্রা তথা বিশ্বনিয়ন্তা ও তার সৃষ্টি সম্পর্ক মরমি কবি অনুভব করতেন উপনিষদের সার কথা - জীবাত্মা আর পরমাত্মার দ্বৈতলীলা। প্রকাশের অভিসারে পরমাত্মাই নেমে আসে জীবাত্মার কাছে।
মরমিয়াবাদেরও মূলকথা হল আত্মশুদ্ধির দ্বারা জীবাত্মার সাথে পরমাত্মার একাত্মতা বা নিকটবর্তিতা। বাউলেরা যেমন আত্মানুসন্ধানে মনের মানুষকে খুঁজে ফেরেন, সুফিরা যেমন সাধনমার্গে অভীষ্ঠ লক্ষ্যে পরমকে পেতে চান, মরমি কবি রবীন্দ্রনাথ তার ভাবসাধনার উচ্চ স্তরে অরূপের সঙ্গে অনন্ত মিলনের কামনাই করেছেন উল্লিখিত গানটির ছত্রে ছত্রে।
জীবনদেবতা রূপী পরমসত্তাটি ব্যক্তিরূপী ঈশ্বর হয়ে তার হৃদয়ে অবস্থান করছেন। তিনি জগতের সৃষ্টিকর্তা হয়েও ভক্তের সঙ্গে প্রেমের বন্ধনে আবদ্ধ হতে চান। ভক্তের জীবন সার্থক হলেই তার নিজের সার্থকতা।
গানের এই গভীর মর্মবাণীর কারণে রবীন্দ্র সংগীতপ্রেমীদের কাছে এটি প্রতিদিনের প্রার্থনা সঙ্গীত যা অনাবিল আনন্দ সৃষ্টি করে শরীর ও মনে প্রশান্তি আনে। আবার কেউ বা কৃষ্ণভক্তির গান মেনে জীবনের প্রতি মুহূর্তের সঙ্গী হিসাবে মেনে নিয়েছেন এই কালজয়ী গান।
বনু আউস
বানু আউস (আরবী: بنو أوس অর্থ আউস বংশধর)৷এ গোত্রের বিখ্যাত একজন ব্যক্তির নাম ছিল আউস৷ তার নামে এ গোত্রটি বনু আউস নামে প্রসিদ্ধি পায়৷ বনু আউস মদিনার আরব গোত্রসমূহের মধ্যে প্রধান একটি গোত্র। মুহাম্মদ সাল্লাল্লাহু আলাইহি ওয়াসাল্লাম ও তার সহচরগণ হিজরত  করে মদীনা যাওয়ার পর বানু আউস এবং বানু খাযরাজ (মদীনার আরেকটি গোত্রের নাম) তাদেরকে সর্বপ্রকার সাহায্য সহযোগীতা করেন৷ ফলে মুহাম্মাদ সাল্লাল্লাহু আলাইহি ওয়াসাল্লাম খুশি হয়ে এ উভয় গোত্রকে আন্সার উপাধিতে ভূষিত করেন৷ আনসার অর্থ সাহায্যকারীবৃন্দ। আউস ও খাযরাজ দুভাই ছিলেন৷ তাদের বাবার নাম হারিসা বিন ছা'লাবা(তিনি জাফনা উপগোত্রের একটি শাখাগোত্র বানু সালাবা এর প্রধান গোত্রপতি ও বানু ক্বায়লাহ শাখাগোত্রের সর্দার ছিলেন)৷ আর মায়ের নাম ক্বায়লাহ বিনতে কাহিল৷ মায়ের নামে এ দুগোত্র কে একত্রে বানু ক্বায়লাহ ( بنو قيلة) নামেও ডাকা হতো।
নামকরণ
এ গোত্রের নামকরণ গোত্রের প্রথম ব্যক্তি আউস বিন হারেছা এর নামে। আউসের আঠারোতম ঊর্ধ্বতন পুরুষের নাম ক্বাহতান৷ মূল গোত্র থেকে যখন এ শাখা গোত্রটি পৃথক হচ্ছিলো তখন এর প্রবীন ব্যক্তি ছিলেন আউস৷ এজন্য তার নামেই গোত্রটি পরিচিতি পায়৷
প্রাক ইতিহাস
৩০০ খ্রিষ্টাব্দের দিকে মা'রিব বাঁধের বড় বন্যার কারণে ইয়েমেন থেকে কাহলানে অভিবাসিত হওয়ার সময়ে তালাবা বিন আমর, সকল আইসের পূর্ব পুরুষ, নিজের গোত্র থেকে আলাদা হয়ে যান এবং ইয়াসরিবে (মদিনা) বসবাস শুরু করে। এই এলাকা তখন ইহুদিতে শাসনাধীন ছিলো। বনু ক্বায়লাহ গোত্র কিছুদিন ইহুদিদের প্রজা হিসেবে ছিলো। খাজরাজ গোত্রের মালিক বিন আজলান ইহুদিদের কাছ থেকে স্বাধীনতা আদায় করে নেন। ফলে আউজ এবং খাজরাজ গোত্র খেঁজুর বাগানের মালিকানা(শেয়ার) লাভ করে। ৫ম শতকে বানু ক্বায়লাহ্ গোত্র ইয়াসরিবকে নিজেদের নিয়ন্ত্রণে নিতে সক্ষম হয় এবং ইহুদি গোত্রগুলো এক শতাব্দীর জন্য ইতিহাসের আড়ালে চাপা পড়ে।
হিজরত (৬২২ খ্রিস্টাব্দ)
মুহাম্মদ মক্কা কাফেরদের (মক্কার মূর্তিপুজারীগণকে ইসলামে কাফের নামে অভিহিত করা হয়) অত্যাচারে হিজরত করে মদিনা চলে আসেন। মদিনার বানু আউস এবং বানু খাজরাজ গোত্রের মধ্যকার বিরোধ নিরসনে তিনি সক্রিয় ভূমিকা পালন করেন। মদিনা সনদ এর ৩০-৩১ ধারায় বনু আউস গোত্রকে মুসলমানদের মিত্র হিসেবে ঘোষণা করা হয়। এর পর থেকে বনু আউস সহ মদিনার অন্যান্য গোত্রগুলো আনসার নামে পরিচিত পায়। ৬২৪ খ্রিষ্টাব্দে কাব ইবনে আল আশরাফ বনু আউসের লোকের হাতে নিহত হয়।
বানু কুরাইজাহ - ৬২৭
বানু কুরাইজা গোত্র আগের একটি যুদ্ধে বনু আউসের মিত্র বাহিনী ছিলো। মদিনাবাসীগণ যখন বানু কুরাইজাকে বিশ্বাসঘাতকতার জন্য বন্দি করলো তখন তারা বিচারের জন্য আউস গোত্রের প্রধান সাদ ইবনে মুয়াজ কে বিচারক নির্বাচন করলো। সাদ অভিযুক্ত গোত্রের পুরুষকে হত্যা এবং নারী ও শিশুকে দাস হিসেবে বন্দী করার রায় দেন। সাদ খন্দকের যুদ্ধে মারাত্বক আহত হয়েছিলেন। এর অল্প কিছুদিন পরে তিনি মারা যান।
তথ্য উৎস
১০ #আল কামিল (খ:১,পৃ:৪৭৪) দারুল হাদীস, কাহেরা কর্তৃক প্রকাশিত৷
দূর্গাহাটা ইউনিয়ন
আয়তন
এই ইউনিয়নের মোট আয়তন ২৬.৯৮ বর্গকিলোমিটার।
জনসংখ্যা
এই ইউনিয়নের মোট জনসংখ্যা ৩১,৯২১ জন।
প্রশাসনিক কাঠামো
এই ইউনিয়ন ১৪টি গ্রাম ও ৯টি মৌজা নিয়ে গঠিত। গ্রামসমূহ হলো:
শিক্ষা ব্যবস্থা
এই ইউনিয়নের সাক্ষরতার হার ২৪.৬%
জনপ্রতিনিধি
ইউনিয়নের বর্তমান চেয়ারম্যান শাহীদুল কবির টনি
ধর্মীয় উপাসনালয়
এই ইউনিয়নে ৫০টি মসজিদ, ৬টি ঈদগাহ ও ৩টি মন্দির রয়েছে।
অরবিন্দ ঘোষাল
অরবিন্দ ঘোষাল একজন ভারতীয় রাজনীতিবিদ ছিলেন, যিনি মার্ক্সবাদী ফরোয়ার্ড ব্লকের রাজনীতির সাথে যুক্ত ছিলেন। ১৯৫৭ সাল থেকে ১৯৬২ সাল পর্যন্ত তিনি লোকসভায় উলুবেড়িয়া লোকসভা কেন্দ্রের লোকসভা সদস্য হিসেবে দায়িত্ব পালন করেছিলেন।
শ্রীধরপাশা
শ্রীধরপাশা সিলেট বিভাগের সুনামগঞ্জ জেলার জগন্নাথপুর উপজেলার কলকলিয়া ইউনিয়নের অন্তর্গত একটি গ্রাম। এর জনসংখ্যা ৩,১৯০।
ইতিহাস
ইউনিয়ন বাংলাদেশের পল্লী অঞ্চলের সর্বনিম্ন প্রশাসনিক ইউনিট। গ্রাম চৌকিদারি আইন ১৮৭০-এর অধীনে ১৮৭০ সালে কিছু পল্লী সংস্থা গঠনের উদ্যোগ নেওয়া হলে ইউনিয়নের সৃষ্টি হয়। এ আইনের অধীনে প্রতিটি গ্রামে পাহারা টহল ব্যবস্থা চালু করার উদ্দেশ্যে কতগুলো গ্রাম নিয়ে একটি করে ইউনিয়ন গঠিত হয়। এই প্রক্রিয়ার বিকাশের মধ্য দিয়ে একটি স্থানীয় সরকার ইউনিটের ধারণার জন্ম হয়। প্রাথমিক পর্যায়ে এর ভূমিকা নিরাপত্তামূলক কর্মকাণ্ডে সীমাবদ্ধ থাকলেও পরবর্তীকালে এটিই স্থানীয় সরকারের প্রাথমিক ইউনিটের ভিত্তিরূপে গড়ে ওঠে। তারই ফলশ্রুতিতে শ্রীধরপাশা গ্রাম সুনামগঞ্জ জেলার জগন্নাথপুর উপজেলার কলকলিয়া ইউনিয়নের অন্তর্ভুক্ত হয়।
অবস্থান ও সীমানা
শ্রীধরপাশা জগন্নাথপুর উপজেলার উত্তর-পশ্চিমে কলকলিয়া ইউনিয়নে অবস্থিত। উপজেলা সদর থেকে এর দূরত্ব প্রায় ৫ কিলোমিটার। এই গ্রামের পূর্বে জগদীশপুর, পশ্চিমে কামারখাল, উত্তরে বহরমপুর এবং দক্ষিণে নলুয়ার হাওর অবস্থিত।
প্রশাসনিক কাঠামো
শ্রীধরপাশা গ্রামটি জগন্নাথপুর উপজেলার ১নং কলকলিয়া ইউনিয়নের ২নং ওয়ার্ডে অবস্থিত।
ভাষা ও সংস্কৃতি
অত্র গ্রামের লোকজন সিলেটের আঞ্চলিক ভাষায় কথা বলেন। তবে শিক্ষিতসমাজে প্রমিত বাংলার চর্চা রয়েছে। শ্রীধরপাশা শিল্পসংস্কৃতিতে সমৃদ্ধ একটি গ্রাম।
দর্শনীয় স্থানসমূহ
শ্রীধরপাশার দর্শনীয় স্থানসমূহ হল শ্রীধরপাশা সরকারি প্রাথমিক বিদ্যালয়, শ্রীধরপাশা জামে মসজিদ, ডাহুকা নদী, নলুয়ার হাওর ইত্যাদি।
নদ-নদী ও হাওর
এ গ্রামের দক্ষিণদিকে রয়েছে সুবিশাল নলুয়ার হাওর। গ্রামের উত্তরদিকে বয়ে গেছে ডাহুকা নদী।
ফার্স্ট অফিসার (যাত্রী বিমান)
thumb| ফার্স্ট অফিসার, সাধারণত বাণিজ্যিক তথা যাত্রীবাহী বিমানগুলোতে প্রধান পাইলটের সহকারী হিসেবে দায়িত্বপ্রাপ্ত পাইলট, যিনি সচরাচর সেকেন্ড পাইলট বা কো-পাইলট হিসেবে সমধিক পরিচিত। পদাধিকার বলে পাইলটের পর ফার্স্ট অফিসারের অবস্থান। পাইলটের অবর্তমানে একজন ফার্স্ট অফিসার বিমানের প্রধান বা কমান্ডার। ফার্স্ট অফিসার নিজেও একজন সম্পূর্ণ পাইলট, কিন্তু উড়োজাহাজের নিয়মতান্ত্রিকতায় তিনি সহযোগী হিসেবে দায়িত্বপ্রাপ্ত হোন। একটি বিমানের ককপিটে ফার্স্ট অফিসার সাধারণত ডানদিকে বসে থাকেন।
বিমান চালনের নিয়ন্ত্রণ যৌথভাবে একজন পাইলট ও ফার্স্ট অফিসারের হাতে থাকে। যিনি চালান তিনি পাইলট ফ্লাইং আর যিনি চালান না তিনি পাইলট নন ফ্লাইং হিসেবে গণ্য হোন। যদিও ফার্স্ট অফিসার যখন বিমান চালান তখনও বিমানের সবকিছুর দায়বদ্ধতা পাইলটের উপর থাকে। বিমান সংস্থাগুলো সাধারণত জ্যেষ্ঠত্বের ভিত্তিতে ফার্স্ট অফিসারের দায়িত্ব দিয়ে থাকে, যেখানে অনেক সময় দেখা যায় পাইলটের চেয়ে ফার্স্ট অফিসারের বিমান পরিচালনার অভিজ্ঞতা বেশি থাকে।
কাবুলিওয়ালা (২০২৩-এর চলচ্চিত্র)
কাবুলিওয়ালা ২০২৩ সালের আসন্ন একটি ভারতীয় বাংলা ভাষার চলচ্চিত্র। এটি রবীন্দ্রনাথ ঠাকুরের কর্তৃক ছোটগল্প কাবুলিওয়ালা অবলম্বনে পরিচালনা করেছেন সুমন ঘোষ। কাবুলিওয়ালা চরিত্রে অভিনয় করেছেন মিঠুন চক্রবর্তী। চলচ্চিত্রটি ২৫শে ডিসেম্বর বড়দিনে মুক্তি পাবে।
পটভূমি
কাবুলিওয়ালা' হল রহমতের কালজয়ী একজন মধ্যবয়সী আফগান ব্যক্তির গল্প। যার হৃদয় ১৯৬৫ সালের কলকাতার কোলাহলপূর্ণ শহরে একটি ছোট্ট মেয়ে মিনির জন্য পিতৃসুলভ ভালোবাসায় উপচে পড়ে। ছবিটিতে তুলে ধরা হয় সেই সময়কাল, যা হৃদয়স্পর্শী সংযোগের সারমর্ম এবং প্রেমের গভীর তাৎপর্যকে তুলে ধরে। যা কোন সীমানা জানে না, উভয় সীমানা এবং সংস্কৃতিকে অতিক্রম করে।
কোতোয়াল (ভাস্কর্য)
কোতোয়াল মৃণাল হক নির্মিত একটি ভাস্কর্য। এটি ঢাকার ইস্কাটনে মিন্টু রোডের পুর্বপ্রান্তের শেষাংশে সড়কদ্বীপে পুলিশ কমিশনারের কার্যালয়ের সামনে অবস্থিত। পুলিশ ব্যবস্থার পূর্বসূরী মুঘল ও বৃটিশ আমলের আইন শৃংখলা রক্ষাকারীদের 'কোতোয়াল' বলা হতো। সেসময় কোতোয়ালরা ঘোড়ায় চড়ে তাদের দায়িত্ব পালন করতেন। ভাস্কর্যটি বাংলাদেশে আইন শৃংখলা রক্ষাকারী দলের প্রাচীন ঐতিহ্যকে তুলে ধরে।
নীতু ডেভিড
নীতু ডেভিড বিসিসিআই মহিলা নির্বাচন কমিটির চেয়ারপারসন এবং প্রাক্তন বাঁহাতি স্পিনার যিনি ভারতের জাতীয় মহিলা ক্রিকেট দলের হয়ে খেলেছেন।